Aisakos

Aisakos (starogr. Αίσακος – Aisakos, ) je v gréckej mytológii syn trójskeho kráľa Priama a jeho prvej manželky Arisby.Apollodoros, Kronika, 3,12,5. Iné antické pramene však uvádzajú, že jeho matkou bola nymfa Alexirhoé.Ovidius, Metamorphoses, 11,749.

Aisakos bol veštec rovnako ako jeho starý otec Merops, od ktorého sa vešteckému umeniu naučil.  Aisakos predpovedal, že sa Priamov ešte nenarodený syn Paris stane príčinou zániku Tróje.Lykofrón z Chalkidy, Alexandra, 219. Jeho predpoveď dokonca vyústila k požiadavke, aby bol Paris bez meškania po narodení usmrtený.  To sa ale nestalo a veštba sa po rokoch naplnila.

Aisakos sa jedného dňa zamiloval do nymfy Hesperie (iná verzia hovorí o Asterope, dcére riečneho boha Kebréna). Keď ju raz prekvapil na úbočí hory Ídy vo chvíli ako si sušila vlasy na slnku, dala sa pred ním na útek.  V behu však nešťastne stúpila na jedovatého hada, ktorý ju uhryzol a po chvíli zomrela.Ovidius, Metamorphoses, 11,764. Zúfalý Aisakos sa preto vrhol z vysokého útesu do mora. Bohovia sa nad ním však zľutovali a premenili ho na vodného vtáka potápku. Dodnes sa ale so svojou záchranou nezmieril, lebo od tých čias sa neustále opakovane vrhá do vody, potápa sa do hlbín, ale znovu vypláva na hladinu.Ovidius, Metamorphoses, 11,783. 

 Referencie  

 Zdroje 



Kategória:Postavy gréckej mytológie